* **На страни 23. наведено је:**
* *Када је у питању станична зграда, није јавно доступно решење о именовању конзерваторског надзора (у складу са ЗПИ за објекте из члана 133, тачка 9).*
* Када је у питању израда техничке документације, јавно је доступан уговор између Инвеститора и Саобраћајног института ЦИП, на изради почетних фаза пројектне документације (идејно решење и студија оправданости са идејним пројектом). Такође, јавно је доступан споразум о конзорцијуму између кинеске фирме CRDC и Саобраћајног института ЦИП (почевши од фазе израде пројекта за грађевинску дозволу па на даље). Није јавно доступан уговор на основу којег је ангажована компанија CRDC.
* **Одговори:**
* Обавеза именовања конзерваторског надзора установљена је изменама и допунама Закона о планирању и изградњи који је ступио на снагу 2023. године, те се наведена одредба **не примењује у конкретном случају** имајући у виду да је поступак започет по прописима који нису предвиђали ову обавезу, уз посебну напомену да су у поступку прибављени сви услови и сагласности Завода за заштиту споменика културе (још 2021. године, односно 2 године пре ступања на снагу одредбе из члана 153 а не како је наведено у члану 133. ЗПИ).
* Погрешно је наведено да је израда пројекта за грађевинску дозволу обавеза инвеститора и финансијера. Наиме израда пројекта за грађевинску дозволу је обавеза извођача будући да се пројекат реализује применом жутог FIDICа.